CELEX: 31991R2385
Language: el
Date: 1991-08-06 00:00:00
Title: Κανονισμός (ΕΟΚ) αριθ. 2385/91 της Επιτροπής της 6ης Αυγούστου 1991 περί λεπτομερών κανόνων για ορισμένες ειδικές περιπτώσεις όσον αφορά τον καθορισμό των παραγωγών και των ομάδων παραγωγών στον τομέα του προβείου και αιγείου κρέατος

Avis juridique important

|

31991R2385

Κανονισμός (ΕΟΚ) αριθ. 2385/91 της Επιτροπής της 6ης Αυγούστου 1991 περί λεπτομερών κανόνων για ορισμένες ειδικές περιπτώσεις όσον αφορά τον καθορισμό των παραγωγών και των ομάδων παραγωγών στον τομέα του προβείου και αιγείου κρέατος  

Επίσημη Εφημερίδα αριθ. L 219 της 07/08/1991 σ. 0015 - 0022 Φινλανδική ειδική έκδοση: Κεφάλαιο 3 τόμος 38 σ. 0140  Σουηδική ειδική έκδοση: Κεφάλαιο 3 τόμος 38 σ. 0140 

ΚΑΝΟΝΙΣΜΟΣ (ΕΟΚ) αριθ. 2385/91 ΤΗΣ ΕΠΙΤΡΟΠΗΣ  της 6ης Αυγούστου 1991  περί λεπτομερών κανόνων για ορισμένες ειδικές περιπτώσεις όσον αφορά τον καθορισμό των παραγωγών και των ομάδων παραγωγών στον τομέα του προβείου και αιγείου κρέατοςΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2) και ιδίως το άρθρο 5  παράγραφος 9,  τον κανονισμό (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς προβείου και αιγείου κρέατος (3), και ιδίως το άρθρο 1 και το άρθρο 2 παράγραφος 4,  Εκτιμώντας:  ότι στον κανονισμό (ΕΟΚ) αριθ. 3493/90 δίδονται, ιδίως, οι ορισμοί του παραγωγού προβείου ή/και αιγείου κρέατος, καθώς και της ομάδας παραγωγών- ότι, εξάλλου, ο εν λόγω κανονισμός προβλέπει ότι η Επιτροπή θεσπίζει, με τη διαδικασία του άρθρου 30 του  κανονισμού (ΕΟΚ) αριθ. 3013/89, λεπτομερείς κανόνες για την εφαρμογή των εν λόγω ορισμών, και ιδίως τις ειδικές περιπτώσεις που απορρέουν από τύπους συμβάσεων προβλεπόμενους από το γεωργικό δίκαιο ή τα εθνικά ήθη και έθιμα σύμφωνα με τα οποία ο κάτοχος  της εκμετάλλευσης, μολονότι επωμίζεται τους κινδύνους ή/και την οργάνωση της εκτροφής, δεν είναι κύριος ολόκληρης ή μέρους της αγέλης, καθώς και λεπτομερείς κανόνες για την εφαρμογή των ορίων που προβλέπονται στο άρθρο 5 παράγραφος 7 του κανονισμού  (ΕΟΚ) αριθ. 3013/89 όσον αφορά τις ομάδες παραγωγών-  ότι, όσον αφορά τους προαναφερθέντες τύπους συμβάσεων, πρέπει να προβλεφθούν, ειδικότερα, οι διατάξεις που εφαρμόζονται σε περίπτωση συνιδιοκτησίας, μίσθωσης αγέλης, εκμίσθωσης προβατίνων καθώς και σε ορισμένες περιπτώσεις που ο ποιμένας μιας αγέλης  είναι παράλληλα ιδιοκτήτης τμήματος της εν λόγω αγέλης- ότι, όσον αφορά την εκμίσθωση αγέλης πρέπει να προβλεφθούν ειδικές διατάξεις στην Μεγάλη Βρετανία για τον εκμισθωτή με την επωνυμία "National Trust" στην περιοχή "Lake district" δεδομένου ότι ο εν  λόγω εκμισθωτής επιβάλλει στους μισθωτές ιδιαίτερα αυστηρούς όρους προς εξασφάλιση της προστασίας του περιβάλλοντος-  ότι η ορθή εφαρμογή των ορίων που προβλέπονται στο άρθρο 5 παράγραφος 7 του κανονισμού (ΕΟΚ) αριθ. 3013/89, στα πλαίσια ομάδων παραγωγών, μπορεί να πραγματοποιηθεί βάσει ενιαίας δήλωσης που συνυπογράφεται από όλα τα μέλη και μέσω ορισμένων διατάξεων  όσον αφορά τις κυρώσεις που πρόκειται να επιβάλλουν την ανάληψη της ευθύνης για τις υποβληθείσες δηλώσεις από την ομάδα-  ότι, για την εφαρμογή των προαναφερθέντων ορίων, πρέπει εξάλλου να καθορισθούν οι κανόνες σχετικά με την κατανομή της αγέλης στην περίπτωση ομάδων των οποίων η φύση δεν επιτρέπει την αναγνώριση των ζώων που ανήκουν σε κάθε μέλος- ότι, προς το σκοπό  αυτό, κρίνεται ως κατάλληλη η βάση κατανομής που εφαρμόζεται, σε περίπτωση διάλυσης, για το σύνολο των περιουσιακών στοιχείων του ενεργητικού της ομάδας-  ότι, προκειμένου να αποφευχθεί η μη εφαρμογή των εν λόγω ορίων, πρέπει να αποκλεισθεί από τον ορισμό της ομάδας κάθε μορφή ένωσης που χαρακτηρίζεται από έλλειψη αυτονομίας ή πραγματικής συμμετοχής των μελών-  ότι ο κανονισμός (ΕΟΚ) αριθ. 3493/90 προβλέπει τους όρους με τους οποίους οι κάτοχοι εκμεταλλεύσεων που μετακινούν εποχιακά την αγέλη τους θεωρούνται παραγωγοί σε μειονεκτικές περιοχές- ότι ο εν λόγω κανονισμός προβλέπει, ειδικότερα, ότι, προς το σκοπό  αυτό, λαμβάνονται υπόψη μόνο οι κάτοχοι εκμεταλλεύσεων των οποίων η έδρα της γεωργικής τους εκμετάλλευσης βρίσκεται σε γεωγραφικές περιοχές που πρόκειται να καθορισθούν, σύμφωνα με ορισμένα κριτήρια και με τη διαδικασία που προβλέπεται στο άρθρο 30 του  κανονισμού (ΕΟΚ) αριθ. 3013/89- ότι τα εν λόγω κριτήρια οδηγούν στο προσδιορισμό των ζωνών που περιλαμβάνονται στο παράρτημα του παρόντος κανονισμού-  ότι η Επιτροπή Διαχειρίσεως Προβάτων και Αιγών δεν διατύπωσε γνώμη μέσα στην προθεσμία που τέθηκε από τον πρόεδρό της.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Με την επιφύλαξη της παραγράφου 4, στις περιπτώσεις εκτός εκείνων που αναφέρονται στο άρθρο 2 παράγραφος 1, κατά τις οποίες, η ιδιοκτησία της αγέλης προβατοειδών ή/και αιγοειδών μέσα στην ίδια εκμετάλλευση μοιράζεται μεταξύ δύο ή  περισσοτέρων φυσικών ή νομικών προσώπων, θεωρείται ως παραγωγός κατά την έννοια του άρθρου 1 πρώτο εδάφιο σημείο 1 του κανονισμού (ΕΟΚ) αριθ. 3493/90, ο κάτοχος γεωργικής εκμετάλλευσης που πραγματοποιεί το μεγαλύτερο μέρος των πωλήσεων των προϊόντων από  αυτή την εκτροφή.  Τα όρια που αναφέρονται στο άρθρο 5 παράγραφος 7 του κανονισμού (ΕΟΚ) αριθ. 3013/89 εφαρμόζονται για ολόκληρη την αγέλη.  2. Σε περίπτωση εκμίσθωσης από τον ιδιοκτήτη αγέλης προβατοειδών ή/και αιγοειδών, ο κάτοχος γεωργικής εκμετάλλευσης παραμένει παραγωγός κατά την έννοια του άρθρου 1 πρώτο εδάφιο σημείο 1 του κανονισμού (ΕΟΚ) αριθ. 3493/90. Ο εν λόγω κάτοχος γεωργικής  εκμετάλλευσης αναφέρει στην αίτηση πριμοδότησης τα στοιχεία της εκμετάλλευσης του μισθωτή.  3. Σε περίπτωση μίσθωσης τμήματος ή του συνόλου της αγέλης προβατίνων ή/και αιγών για την οποία ο μισθωτής είναι ο δικαιούχος από την πώληση των προϊόντων της εκτροφής, ο εν λόγω μισθωτής θεωρείται ως παραγωγός κατά την έννοια του άρθρου 1 πρώτο εδάφιο  σημείο 1 του κανονισμού (ΕΟΚ) αριθ. 3493/90 για το σχετικό τμήμα της αγέλης.  Τα όρια που αναφέρονται στο άρθρο 5 παράγραφος 7 του κανονισμού (ΕΟΚ) αριθ. 3013/89 εφαρμόζεται για ολόκληρη την αγέλη που ανήκει στον εκμισθωτή αφενός και για ολόκληρη την αγέλη που κατέχεται από τον μισθωτή αφετέρου.  Για το σκοπό αυτό, ο εκμισθωτής υποχρεούται να αναφέρει, κατά περίπτωση αίτηση πριμοδοτήσεως, την ταυτότητα της εκμεταλλεύσεως του μισθωτή καθώς και τον αριθμό των προβατίνων που νοικιάστηκαν στον τελευταίο- ο μισθωτής αναφέρει στην αίτηση πριμοδοτήσεως  την ταυτότητα της εκμεταλλεύσεως του εκμισθωτή καθώς και τον αριθμό των προβατίνων που νοικιάστηκαν από τον τελευταίο.  Εντούτοις, όσον αφορά τη Μεγάλη Βρετανία και για τη γεωγραφική ζώνη που ονομάζεται "Lake District", η διάταξη που αναφέρεται στο τρίτο εδάφιο δεν εφαρμόζεται στον εκμισθωτή με την επωνυμία "National Trust"- στην περίπτωση αυτή, τα όρια που αναφέρονται  στο εν λόγω εδάφιο εφαρμόζονται μόνο σε κάθε ενδιαφερόμενο μισθωτή.  4. Στην περίπτωση που ο ποιμένας μιας αγέλης προβάτων ή/και αιγών, ο οποίος μολονότι μισθωτός ενός παραγωγού κατά την έννοια του άρθρου 1 πρώτο εδάφιο σημείο 1 του κανονισμού (ΕΟΚ) αριθ. 3493/90, είναι και ο ίδιος παραγωγός, κατά την έννοια του ιδίου  άρθρου, για τμήμα της αγέλης:  - τα όρια που αναφέρονται στο άρθρο 5 παράγραφος 7 του κανονισμού (ΕΟΚ) αριθ. 3013/89 εφαρμόζονται στο σύνολο της αγέλης που ανήκει στους δύο παραγωγούς,  - οι παραγωγοί ευθύνονται αλληλέγγυα σε περίπτωση εφαρμογής των κυρώσεων που προβλέπονται στο άρθρο 6 του κανονισμού (ΕΟΚ) αριθ. 3007/84 της Επιτροπής (4), στην περίπτωση που τα δύο μέρη της αγέλης δεν είναι δυνατό να εξακριβωθούν ξεχωριστά.  Στην αίτηση πριμοδότησης που υποβάλλεται από κάθε παραγωγό πρέπει να αναφέρεται η σχέση μισθωτής εργασίας καθώς και η ταυτότητα του άλλου παραγωγού.  Άρθρο 2  1. Στην περίπτωση κατά την οποία η αίτηση πριμοδότησης υποβάλλεται από την ομάδα παραγωγών κατά την έννοια του άρθρου 1 πρώτο εδάφιο σημείο 2 του κανονισμού (ΕΟΚ) αριθ. 3493/90, η εν λόγω ομάδα παραγωγών πρέπει να υποβάλει μία και μόνη αίτηση  πριμοδότησης, της οποίας το έντυπο πρέπει να υπογράφεται από το σύνολο των παραγωγών κατά την έννοια του σημείου 1 του εν λόγω άρθρου- οι εν λόγω παραγωγοί αναλαμβάνουν τις υποχρεώσεις που επιβάλλονται στους παραγωγούς από τον κανονισμό (ΕΟΚ) αριθ.  3007/84. Η πριμοδότηση καταβάλλεται άμεσα στην ομάδα.  Οι κανόνες σχετικά με τις κυρώσεις που αναφέρονται στο άρθρο 6 του κανονισμού (ΕΟΚ) αριθ. 3007/84, εφαρμόζονται στην ομάδα ως σύνολο. Εντούτοις, οι κυρώσεις που προβλέπονται στην παράγραφο 6 του εν λόγω άρθρου εφαρμόζονται στα μέλη τα οποία, μολονότι  παραμένουν παραγωγοί κατά το επόμενο έτος, δεν αποτελούν πλέον μέρος της ομάδας.  2. Η αίτηση προμοδότησης πρέπει να αναφέρει τον αριθμό των ζώων που έχει φέρει στην ομάδα κάθε παραγωγός.  Εντούτοις, στην περίπτωση που η φύση της ομάδας δεν επιτρέπει την αναγνώριση, για κάθε παραγωγό, των στοιχείων της ατομικής ιδιοκτησίας ζώων, το καταστατικό ή ο εσωτερικός κανονισμός της ομάδας πρέπει υποχρεωτικά να αναφέρουν μια βάση κατανομής της  αγέλης προβατοειδών ή/και αιγοειδών μεταξύ των ενδιαφερομένων παραγωγών κατά την έννοια του άρθρου 1 πρώτο εδάφιο σημείο 1 του κανονισμού (ΕΟΚ) αριθ. 3493/90. Η βάση κατανομής πρέπει να αντιστοιχεί στον τρόπο με τον οποίο κατανέμονται τα περιουσιακά  στοιχεία του ενεργητικού της ομάδας μεταξύ των παραγωγών που είναι μέλη της σε περίπτωση διάλυσης της εν λόγω ομάδας. Η βάση κατανομής τροποποιείται κατά τις επόμενες περιόδους εμπορίας, μόνο εφόσον μεταβληθεί σημαντικά η σύνθεση της ομάδας που έχει  κοινοποιηθεί στην αρμόδια για τη χορήγηση της πριμοδότησης αρχή. Στην ετήσια αίτηση πριμοδότησης πρέπει να αναφέρεται ο αριθμός προβατινών που έχει κατανεμηθεί σε κάθε παραγωγό σύμφωνα με την εν λόγω βάση κατανομής.  3. Δεν είναι δυνατόν να θεωρηθούν ως παραγωγοί τα μέλη ομάδων παραγωγών που μπορούν να επωφεληθούν της εφαρμογής των ορίων που αναφέρονται στο άρθρο 5 παράγραφος 7 του κανονισμού (ΕΟΚ) αριθ. 3013/89:  α) οι παραγωγοί μέλη των ομάδων που έχουν σχέση μισθωτής εργασίας με άλλο παραγωγό μέλος-  β) οι παραγωγοί μέλη ομάδων που δεν συμμετέχουν στο κεφάλαιο και στην εργασία της επιχείρησης και δεν διαμοιράζονται ανάλογα τα κέρδη.  Άρθρο 3  1. Οι γεωγραφικές περιοχές που αναφέρονται στο άρθρο 2 παράγραφος 3 δεύτερη περίπτωση του κανονισμού (ΕΟΚ) αριθ. 3493/90 είναι οι περιοχές που εμφαίνονται στο παράρτημα του παρόντος κανονισμού.  2. Οι αιτήσεις πριμοδότησης που υποβάλλονται από τους παραγωγούς των οποίων η έδρα της εκμετάλλευσης βρίσκεται στις περιοχές που αναφέρονται στην πράγραφο 1 και οι οποίοι επιθυμούν να επωφεληθούν από την εφαρμογή των διατάξεων που πρβλέπονται στο άρθρο  2 παράγραφος 3 του κανονισμού (ΕΟΚ) αριθ. 3493/90 πρέπει να περιλαμβάνουν την ένδειξη:  - της τοποθεσίας ή των τοποθεσιών όπου γίνεται η εποχιακή μετακίνηση των ζώων κατά την τρέχουσα περίοδο εμπορίας,  - της περιόδου τουλάχιστον 90 ημερών που αναφέρεται στην ίδια παράγραφο και προβλέπεται για την τρέχουσα περίοδο εμπορίας.  3. Με την επιφύλαξη δεόντως αιτιολογημένων περιπτώσεων ανωτέρας βίας ή περιπτώσεων που οφείλονται σε κλιματολογικές συνθήκες, οι αιτήσεις πριμοδότησης των παραγωγών που αναφέρονται στην παράγραφο 2 πρέπει να συνοδεύονται από έγγραφα που πιστοποιούν ότι  η εποχιακή μετακίνηση των ζώων πραγματοποιήθηκε κατά τις δύο προηγούμενες περιόδους εμπορίας και, ειδικότερα, από πιστοποιητικό της τοπικής ή περιφερειακής αρχής της τοποθεσίας όπου γίνεται η εποχιακή μετακίνηση των ζώων, το οποίο να πιστοποιεί ότι η εν  λόγω μετακίνηση πραγματοποιήθηκε επί 90 τουλάχιστον συνεχείς ημέρες.  4. Προς διευκόλυνση των ελέγχων, η αρμόδια αρχή που παραλαμβάνει τις αιτήσεις πριμοδότησης, ανακοινώνει στην αρμόδια για τον έλεγχο αρχή την τοποθεσία στην οποία γίνεται η εποχιακή μετακίνηση των ζώων.  5. Τα κράτη μέλη προβαίνουν στον έλεγχο της εφαρμογής των διατάξεων του παρόντος άρθρου σύμφωνα με τους λεπτομερείς κανόνες που προβλέπονται στο άρθρο 5 του κανονισμού (ΕΟΚ) αριθ. 3007/84. Εξάλλου, κατά το διοικητικό έλεγχο των αιτήσεων, τα κράτη μέλη  βεβαιώνονται ότι η τοποθεσία όπου γίνεται η εποχιακή μετακίνηση των ζώων και η οποία αναφέρεται στην αίτηση πριμοδότησης, βρίσκεται πράγματι σε μία από τις περιοχές που ορίζονται στο άρθρο 3 παράγραφοι 3, 4 και 5 της οδηγίας 75/268/ΕΟΚ του Συμβουλίου  (5).  6. Τα κράτη μέλη διαβιβάζουν στην Επιτροπή, για την τρέχουσα περίοδο εμπορίας, την κατάσταση των αιτήσεων πριμοδότησης που αναφέρονται στην πράγραφο 2, κατανεμημένες σύμφωνα με τον κατάλογο των περιοχών που αναφέρονται στο άρθρο 3 παράγραφος 4 του  κανονισμού (ΕΟΚ) αριθ. 3007/84 συγχρόνως με την ανακοίνωση που προβλέπεται στο εν λόγω άρθρο.  Άρθρο 4  Οι διατάξεις του παρόντος κανονισμού εφαρμόζονται στις αιτήσεις πριμοδότησης που υποβάλλονται για την περίοδο εμπορίας 1992 και τις επόμενες περιόδους- εντούτοις, εφαρμόζονται από την περίοδο εμπορίας 1991:  - το άρθρο 2 παράγραφος 2 δεύτερο εδάφιο, στην περίπτωση ομάδων παραγωγών για τις οποίες είναι δυνατόν να εφαρμοσθούν οι διατάξεις του άρθρου 5 παράγραφος 7 του κανονισμού (ΕΟΚ) αριθ. 3013/89- εντούτοις, στην περίπτωση αυτή και για την περίοδο εμπορίας  1991, η βάση κατανομής που προβλέπεται στα καταστατικά ή στον εσωτερικό κανονισμό καθώς και ο αριθμός των προβατίνων που κατανέμεται σε κάθε παραγωγό κοινοποιούνται στην αρμόδια αρχή το αργότερο στις 31 Αυγούστου 1991,  - το άρθρο 2 παράγραφος 3,  - το άρθρο 3- εντούτοις, για τις αιτήσεις που υποβάλλονται στα πλαίσια της περιόδου εμπορίας 1991, η διαβίβαση των ενδείξεων και των εγγράφων που αναφέρονται στις παραγράφους 2 και 3 του εν λόγω άρθρου, πραγματοποιείται το αργότερο στις 30 Νοεμβρίου  1991. Επιπλέον και κατά παρέκκλιση για την εν λόγω περίοδο, τα έγγραφα που αναφέρονται στην παράγραφο 3 αφορούν μόνο την περίοδο εμπορίας 1990.  Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Αυγούστου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 289 της 7. 10. 1989, σ. 1. (2) ΕΕ αριθ. L 163 της 26. 6. 1991, σ. 41. (3) ΕΕ αριθ. L 337 της 4. 12. 1990, σ. 7. (4) ΕΕ αριθ. L 283 της 27. 10. 1984, σ. 28. (5) ΕΕ αριθ. L 128 της 19. 5. 1975, σ. 1.    ΠΑΡΑΡΤΗΜΑ  ΠΙΝΑΚΑΣ ΤΩΝ ΓΕΩΓΡΑΦΙΚΩΝ ΠΕΡΙΟΧΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟ 3 ΤΟΥ ΚΑΝΟΝΙΣΜΟΥ (ΕΟΚ) αριθ. 3493/90  Ι. ΙΣΠΑΝΙΑ        Αυτόνομη κοινότητα  Επαρχία  Περιοχές         Andalucia  Almeria  No 7: Campos Dalias    No 8: Campos Nijar y Bajo Andarax   Cadiz  -   Cordoba  No 3: Campina Baja   Jaen  No 6: Campina Sur   Granada  No 1: De la Vega   Huelva  No 3: Andevalo  Oriental   Malaga  No 1: Nortes o Antequera    No 3: Centro o Guadalarce   Sevilla  No 2: La Vega    No 5: La Campina      Aragon  Huesca  No 4: Hoya de Huesca    No 6: Los Monegros    No 7: La Litera    No 8: Bajo Cinca   Teruel  -   Zaragoza  No 1:  Egea de los Caballeros    No 2: Borja    No 5: Zaragoza      Asturias  Asturias  -      Baleares  Baleares  -      Cantabria  Cantabria  -      Castilla y Leon  Avila  -   Burgos  -   Leon  No 6: Tierras de Leon   Palencia  No 2: Campos   Salamanca  No  3: Salamanca   Segovia  -   Soria  -   Valladolid  No 2: Centro   Zamora  No 4: Campos-Pan      Castilla-La Mancha  Albacete  No 4: Centro   Ciudad Real  No 2: Campos de Calatrava    No 5: Pastos   Cuenca  -   Guadalajara  -   Toledo  No 1: Talavera       Cataluna  Barcelona  No 2: Bages    No 3: Osona    No 5: Penedes    No 6: Anoia    No 8: Valles Oriental    No 9: Valles Occidental    No 10: Baix Llobregat   Girona  No 4: Alt Emporda    No 7: La Selva   Lerida  No 6: Noguera    No 7: Urgell    No  9: Segria   Tarragona  No 3: Baix Ebre    No 4: Priorat - Prades    No 7: Camp de Tarragona    No 8: Baix Penedes      Extremadura  Badajoz  No 3: Don Benito    No 6: Badajoz   Caceres  -      Galicia   -      Madrid  Madrid  -      Murcia  Murcia  No  4: Rio Segura    No 5: Suroeste y Valle de Guadalentin      Navarra  Navarra  No 5: La Ribera      La Rioja  La Rioja  -      Valenciana  Alicante  -   Castellon  No 2: Bajo Maestrazgo   Valencia  No 3: Campo de Turia    No 6: Sagunto   Palencia  No 9:  Ribera del Jucar      Pais Vasco   -      ΙΙ. ΓΑΛΛΙΑ  Στην περιφέρεια Provence-Alpes-Cote d'Azur  Μη μειονεκτούσες περιοχές των διαμερισμάτων Alpes-de-Haute-Provence, des Alpes-Maritimes, du Var και Vaucluse και όλο το διαμέρισμα Bouches-du-Rhone.  Στην περιφέρεια Rhone-Alpes  Μη μειονεκτούσες περιοχές των διαμερισμάτων Ain, de l'Ardeche, Drome, Isere, Loire, Rhone, Savoie και Haute-Savoie.  Στην περιφέρεια Midi-Pyrenees  Μη μειονεκτούσες περιοχές των διαμερισμάτων Haute-Garonne, Hautes-Pyrenees και Tarn-et-Garonne.  Στην περιφέρεια Aquitaine  Μη μειονεκτούσες περιοχές των διαμερισμάτων Pyrenees-Atlantiques.  Στην περιφέρεια Alsace  Μη μειονεκτούσες περιοχές των διαμερισμάτων Bas-Rhin και Haut-Rhin.  Στην περιφέρεια Lorraine  Μη μειονεκτούσες περιοχές των διαμερισμάτων Meurthe-et-Moselle, Moselle και όλου του διαμερίσματος Meuse.  Στην περιφέρεια Auvergne  Μη μειονεκτούσες περιοχές των διαμερισμάτων Allier και Puy-de-Dome.  Στην περιφέρεια Languedoc-Roussillon  Μη μειονεκτούσες περιοχές των διαμερισμάτων Aude, Gard, Herault και Pyrenees-Orientales.  ΙΙΙ. ΕΛΛΑΔΑ  Πεδινές περιοχές της Ελλάδας από τις οποίες κάθε χρόνο γίνονται μετακινήσεις (παραδοσιακές) προς ορεινές και μειονεκτικές περιοχές, όπως αυτές ορίζονται στο άρθρο 3 παράγραφοι 3, 4 και 5 της οδηγίας 75/268/ΕΟΚ.      Νομός  Επαρχία       1. Νομός Λακωνίας  Λακεδαίμονος, Επιδαύρου, Λιμήρας  2. Νομός Ιωαννίνων  Ιωαννίνων  3. Νομός Φωκίδος  Παρνασσίδος, Δωρίδος  4. Νομός Πρέβεζας  Νικοπόλεως  5. Νομός Κιλκίς  Κιλκίς  6. Νομός Αττικής  Μεγαρίδος, Αττικής,  Πειραιώς  7. Νομός Αχαΐας  Πατρών, Αιγιαλείας  8. Νομός Αργολίδας  Άργους, Ναυπλίου  9. Νομός Βοιωτίας  Λιβαδειάς, Θήβας  10. Νομός Αρκαδίας  Κοινουρίας, Μαντινείας  11. Νομός Ημαθίας  Νάουσας, Βέροιας  12. Νομός Ηλείας  Ηλείας, Ολυμπίας  13. Νομός  Μαγνησίας  Βόλου, Αλμυρού  14. Νομός Κορινθίας  Κορινθίας  15. Νομός Ροδόπης  Κομοτηνής  16. Νομός Πέλλας  Έδεσσας, Αλμωπίας, Γιαννιτσών  17. Νομός Φθιώτιδας  Φθιώτιδος, Δομοκού, Λοκρίδος  18. Νομός Χανίων  Κυδωνίας, Κισάμου, Αποκορώνου  19. Νομός  Ευβοίας  Χαλκίδας, Καριστίας, Ιστιαίας  20. Νομός Αιτωλοακαρνανίας  Μεσολογγίου, Τριχωνίδας, Βάλτου, Ξηρομέρου, Ναυπάκτου  21. Νομός Μεσσηνίας  Τριφυλίας, Μεσσήνης, Πυλίας  22. Νομός Τρικάλων  Τρικάλων  23. Νομός Ρεθύμνης  Ρεθύμνης  24. Νομός Πιερίας   Πιερίας  25. Νομός Δράμας  Δράμας  26. Νομός Άρτας  Άρτας  27. Νομός Θεσσαλονίκης  Θεσσαλονίκης, Λαγκαδά  28. Νομός Θεσπρωτίας  Θιάμιδος  29. Νομός Καρδίτσας  Καρδίτσας, Σοφάδων, Παλαμά, Μουζακίου  30. Νομός Καβάλας  Καβάλας, Παγγαίου  31. Νομός  Λάρισας  Λάρισας, Φαρσάλων, Αγιάς, Ελασσώνας, Τυρνάβου     IV. ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ  Baden-Wuerttemberg (οι ακόλουθες πόλεις και περιφέρειες)   Stuttgart (Stadt)  Boeblingen  Esslingen  Goeppingen  Ludwigsburg  Rems-Murr-Kreis  Heilbronn (Stadt)  Heilbronn  Hohenlohekreis  Schwaebisch Hall  Main-Tauber-Kreis  Heidenheim  Ostalbkreis  Baden-Baden (Stadt)  Rastatt  Karlsruhe (Stadt)  Karlsruhe  Heidelberg (Stadt)  Mannheim (Stadt)  Rhein-Neckar-Odenwald-Kreis  Pforzheim (Stadt)  Enzkreis  Calw  Freudenstadt  Freiburg im Breisgau (Stadt)  Breisgau Hochschwarzwald  Emmendingen  Ortenaukreis  Konstanz  Loerrach  Waldshut  Reutlingen  Tuebingen  Zollernalbkreis  Ulm Stadt  Alb-Donau-Kreis  Biberach  Bodenseekreis  Ravensburg Bayern (οι ακόλουθες πόλεις και περιφέρειες)   Alchach-Friedberg  Altoetting  Ansbach (βόρειοδυτική περιοχή)  Aschaffenburg  Augsburg  Bad Tolz-Wolfratshausen (βόρεια περιοχή)  Berchtesgadener Land (βόρεια περιοχή)  Dachau  Deggendorf  Dilligen  Dingolfing-Landau  Donau-Ries  Ebersberg  Eichstaett (νότια περιοχή)  Erding  Erlangen (νότια περιοχή)  Freising  Fuerstenfeldbruck  Fuerth  Guenzburg  Kelheim  Kitzingen  Landsberg/Lech  Landshut  Lindau (δυτική περιοχή)  Main-Spessart (νότια περιοχή)  Miesbach (βόρεια περιοχή)  Miltenberg  Muehldorf  Muenchen  Neuburg-Schrobenhausen  Neustadt/Aisch - Bad Windsheim (δυτική περιοχή)  Neu Ulm  Nuernberger Land (δυτική περιοχή)  Ostallgaeu (βόρεια περιοχή)  Passau (νότια περιοχή)  Pfaffenhofen  Regensburg  Rosenheim (βόρεια περιοχή)  Rottal-Inn  Starnberg  Straubing-Bogen  Schweinfurt  Traunstein (βόρεια περιοχή)  Unterallgaeu  Wuerzburg Hessen (οι ακόλουθες πόλεις και περιφέρειες)   Friedberg  Giessen  Marburg-Biedenkopf  Fulda  Kassel  Limburg-Weilburg Niedersachsen (οι ακόλουθες πόλεις και περιφέρειες)   Gifhorn  Goettingen  Peine  Hannover  Hildesheim  Holzmuenden  Hameln  Nienburg  Schaumburg  Uelzen  Verden Rheinland-Pfalz (οι ακόλουθες περιφέρειες και πόλεις "kreisfreie")   Koblenz  Ahrweiler  Bad Kreuznach  Cochem-Zell  Mayen-Koblenz  Neuwied  Rhein-Lahn-Kreis  Trier  Bernkastel-Wittlich  Trier-Saarburg  Frankenthal  Kaiserslautern (πόλη "kreisfreie" και περιφέρεια)  Landau i.d. Pfalz  Ludwigshafen (πόλη "kreisfreie" και περιφέρεια)  Mainz  Neustadt a.d.W.  Speyer  Worms  Zweibruecken  Alzey-Worms  Bad-Duerkheim  Germersheim  Suedliche Weinstrasse  Mainz-Bingen  Pirmasens Saarland (οι ακόλουθες πόλεις και περιφέρειες)   Saarlouis  Saarbruecken  Merzig-Wadern  Saar-Pfalz  Neunkirchen Sachsen-Anhalt (οι ακόλουθες πόλεις και περιφέρειες)   Boerdeteil de la comarca de Wernigerode  Wanzleben  Haldensleben  Stassfurt  Bernburg  Aschersleben  Saalkreis  Koethen  Gardelegen  Graefenhainichen  Bitterfeld  Hohenmoelsen  V. ITALIA  Μη μειονεκτούσες περιοχές των διαμερισμάτων   Toscana  Umbria  Marche  Sicilia  Sardegna  Lazio  Abbruzzo  Molise  Campania  Basilicata  Puglia  Calabria Μη μειονεκτούσες περιοχές των επαρχιών   Cuneo  Vercelli  Bergamo  Brescia  Treviso  Pavia  Parma  Reggio Emilia  Modena  Bologna  Forli